Artêşa tirke ya îşxalkere vizêr nêmroje dewa Tirvanîşî ya Metîna pê obus û topan daye bombayan ver. Hêriş de keye û baxçeyan de zeraro madî qewimîya.
Îşxalkeran şewa 21ê tebaxe de zî dewa Guherzê ya Amedîyê pê topan kerdbî hedef.
Hetê bînî ra hemkarê dewleta tirke PDK zûr keno ke nê hêrişî hetê PKKyî ra yenê kerdene û keno ke şar pê PKKyî qayîl nêbo.
Artêşa îşxalkere 6ê tebaxe de dewa Bilindbasê ya qezaya Çemankê ya Garê de wesayîtê sivîlan dabi bombayan ver û hêriş de kesê bi nameyê Alan Îsmaîlî dinyaya xo bedilnabî û Haşim Şekir zî bi giranî birîndar bibi.
